  Руслан Нуриахметов Майя Бывальцева 2022-тӥ арын Удмуртиысь ёрос эмъяськонниосы 11 флюорографъёс, маммографъёс но рентгенографъёс вуозы. Секыт эм тӥрлыкез «Здравоохранение» йӧскалык ӵектосэ пырись «Модернизация первичного звена здравоохранения» прогрммая басьтозы. Со сярысь элькунысь тазалыкез утёнъя министерстволэн пресс-службаез ивортӥз. « 2022-тӥ арын тямыс ёрос эмъяськонниос понна 11 огмет секыт тӥрлык басьтэмын луоз, со пӧлын флюорографъёс, маммографъёс, рентгенографъёс. Эм ужъюртъёслэн автопарксы 105 автомобильлы выльдӥськоз. 20 эм огазеяськонъёсын рос-прос тупатъян ужъёс ортчытыны чакламын » Эльвира Пинчук, Удмуртиысь кивалтэтлэн тӧроезлэн воштӥсез Улосвылысь тазалыкез утён удысэз азинтонлы сӥзем стратегической сессиын Удмуртилэн тӧроез Александр Бречалов берло кык аръёсы удыслы висъяно коньдонлэн быдӟалаез ялан будэ шуыса пусйиз. 2021-тӥ арын элькунлэн коньдэтысьтысьтыз 16 миллиард манетлэсь трос уксё висъязы. «Здравоохранение» йӧскалык ӵектосэз быдэсъян улсын 4 миллиард 200 миллион манет чакламын вал. 2021-тӥ арын «Модернизация первичного звена здравоохранения УР» улосвыл программалы 1 миллиард 100 миллион манет котыр висъязы. Со коньдонэн ёрос эмъяськонниосты тупатъязы, 123 огмет (единица) автотранспорт басьтӥзы, 48 огмет секыт эм техника пуктӥзы, со пӧлын 21 рентген аппарат, 20 флюорограф но 5 маммограф, УЗИ аппарат но интыысь интые нуллоно флюорограф. Эльвира Пинчук верамъя, пандемия сӧзнэтлэсь тырмымтэоссэ возьматӥз но лэчытгес кариз, со пӧлын ӧнерчиослэн тырмымтэзы, ивортодэт вуттонэз радъянлэн лябез, тазалыкез утён сӧзнэтлэн ӝоггес берытскыны но ӧжытгес падалыкез. Кивалтӥсьлэн кылъёсызъя, таяз арын ӵапак та ужпумъёсты сэрттон-петрчонлы бадӟымгес саклык висъялозы. Тодэ вайытом, туэ Удмуртиысь Паласькись висёнъёсъя элькун эмъюртэ реанимацилы чаклам выль тӥрлык басьтӥзы ни.  Тегъёс: Тазалык тазалыкезутён ЭльвираПинчук Ижкар Удмуртия  